CELEX: 32021R0237
Language: et
Date: 2020-12-21 00:00:00
Title: Komisjoni delegeeritud määrus (EL) 2021/237, 21. detsember 2020, millega muudetakse delegeeritud määrustes (EL) 2015/2205, (EL) 2016/592 ja (EL) 2016/1178 sätestatud regulatiivseid tehnilisi standardeid teatavate lepinguliikide suhtes kliiringukohustuse jõustumise kuupäeva osas (EMPs kohaldatav tekst)

17.2.2021   
               
               
                  ET
               
               
                  Euroopa Liidu Teataja
               
               
                  L 56/6
               
            
         KOMISJONI DELEGEERITUD MÄÄRUS (EL) 2021/237,
         21. detsember 2020,
         millega muudetakse delegeeritud määrustes (EL) 2015/2205, (EL) 2016/592 ja (EL) 2016/1178 sätestatud regulatiivseid tehnilisi standardeid teatavate lepinguliikide suhtes kliiringukohustuse jõustumise kuupäeva osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 5 lõiget 2,
         ning arvestades järgmist:
         
                     (1)
                  
                  
                     Komisjoni delegeeritud määrustes (EL) 2015/2205, (2) (EL) 2016/592 (3) ja (EL) 2016/1178 (4) on muu hulgas täpsustatud kõnealuste määruste lisades sätestatud börsiväliste tuletisinstrumentide liikidesse kuuluvate lepingute kliiringukohustuse jõustumise kuupäevad. Kõnealustes määrustes on sätestatud hilisemad kliiringukohustuse täitmise kuupäevad, mida kohaldatakse selliste börsiväliste tuletislepingute suhtes, mille on sõlminud samasse gruppi kuuluvad vastaspooled, kellest üks on asutatud kolmandas riigis ja teine liidus. Kohaldamiskuupäeva edasilükkamine oli vajalik tagamaks, et selliste börsiväliste tuletislepingute suhtes ei kohaldataks kliiringukohustust enne määruse (EL) nr 648/2012 artikli 13 lõike 2 kohase rakendusakti vastuvõtmist.
                  
               
                     (2)
                  
                  
                     Alates 2018. aastast ei ole seoses kliiringukohustusega määruse (EL) nr 648/2012 artikli 13 lõike 2 alusel ühtegi rakendusakti vastu võetud. Kliiringukohustuse kohaldamine börsiväliste tuletislepingute suhtes, mille on sõlminud samasse gruppi kuuluvad vastaspooled, kellest üks on asutatud kolmandas riigis ja teine liidus, on seetõttu komisjoni delegeeritud määrusega (EL) 2019/667 (5) edasi lükatud kas 21. detsembrini 2020 või kuni kõnealuste rakendusaktide vastuvõtmiseni. Hoolimata jõupingutustest, mida on tehtud selliste kolmandate riikide jurisdiktsioonide analüüsimiseks, mille puhul selline rakendusakt võib olla õigustatud, ei ole seoses kliiringukohustusega veel vastu võetud ühtegi määruse (EL) nr 648/2012 artikli 13 lõike 2 kohast rakendusakti. Kliiringukohustuse kohaldamist kõnealuste lepingute suhtes tuleks seetõttu edasi lükata, et vältida soovimatut kahjulikku majanduslikku mõju, mida kõnealuse vabastuse kehtivuse lõppemine avaldaks liidu ettevõtjatele.
                  
               
                     (3)
                  
                  
                     Ühendkuningriigist sai 1. veebruaril 2020 kolmas riik ning liidu õiguse kohaldamine Ühendkuningriigi suhtes ja Ühendkuningriigis lõpeb 31. detsembril 2020. Määruses (EL) nr 648/2012 sätestatud kliiringukohustuse puhul aga ei ole arvestatud võimalusega, et mõni liikmesriik astub liidust välja. Delegeeritud määrustes (EL) 2015/2205, (EL) 2016/592 ja (EL) 2016/1178 on täpsustatud kuupäevad, mil kliiringukohustus jõustub teatavatesse börsiväliste tuletisinstrumentide liikidesse kuuluvate lepingute puhul. Lisaks on kõnealustes määrustes nähtud ette erinevad kuupäevad sõltuvalt nende lepingute vastaspoole kategooriast. Vastaspooled ei saa prognoosida, milline on Ühendkuningriigis asutatud vastaspoole staatus tulevikus või millises ulatuses saaks see vastaspool jätkata teatavate teenuste osutamist liidus asutatud vastaspooltele. Selliste börsiväliste tuletislepingute poolte probleemid, mille vastaspooled on asutatud Ühendkuningriigis, on seega otseselt tingitud sündmusest, mis ei ole nende kontrolli all ja võib seada nad teiste liidus tegutsevate vastaspooltega võrreldes ebasoodsamasse olukorda.
                  
               
                     (4)
                  
                  
                     Selle olukorra lahendamiseks võivad vastaspooled soovida lepingut uuendada, asendades Ühendkuningriigis asutatud vastaspoole liikmesriigis asutatud vastaspoolega. Kui Ühendkuningriigi liidust väljaastumise tõttu otsustatakse asendada Ühendkuningriigis asutatud vastaspool uue liidus asutatud vastaspoolega, võib asendamine tuua kaasa kliiringukohustuse, kui see toimub kuupäeval, mil asjaomast liiki lepingu puhul jõustub kliiringukohustus, või pärast seda kuupäeva. Selle tulemusena peavad pooled võib-olla kliirima asjaomase lepingu tegevusloa saanud või tunnustatud keskses vastaspooles. Kuna keskselt kliiritavate lepingute suhtes kehtiv tagatiste kord erineb mittekeskselt kliiritavate lepingute suhtes kehtivast korrast, võib kliiringukohustuse tekkimine sundida teatavaid vastaspooli oma tehingud lõpetama, jättes teatavad riskid maandamata. Selleks et tagada turu tõrgeteta toimimine ja võrdsed tingimused liidus asutatud vastaspooltele, peaks vastaspooltel olema võimalik asendada Ühendkuningriigis asutatud vastaspooled liikmesriigis asutatud vastaspooltega, ilma et see tooks kaasa kliiringukohustuse.
                  
               
                     (5)
                  
                  
                     Lisaks tuleks vastaspooltele anda piisavalt aega Ühendkuningriigis asutatud vastaspoolte asendamiseks. Seetõttu tuleks edasi lükata kuupäev, millest alates võib nende lepingute uuendamisel tekkida kliiringukohustus.
                  
               
                     (6)
                  
                  
                     Määrust (EL) nr 648/2012 on muudetud Euroopa Parlamendi ja nõukogu määrusega (EL) 2019/834 (6). Selle muudatuse tõttu ei ole enam vaja kliirida teatavaid börsiväliseid tuletislepinguid, mis on sõlmitud enne kliiringukohustuse jõustumist. Samuti ei pea enam täpsustama määruse (EL) nr 648/2012 artiklis 4 osutatud börsiväliste tuletislepingute minimaalseid järelejäänud tähtaegu. Seetõttu ei tuleks delegeeritud määrustes (EL) 2015/2205, (EL) 2016/592 ja (EL) 2016/1178 enam nimetada minimaalseid järelejäänud tähtaegu.
                  
               
                     (7)
                  
                  
                     Delegeeritud määruseid (EL) 2015/2205, (EL) 2016/592 ja (EL) 2016/1178 tuleks vastavalt muuta.
                  
               
                     (8)
                  
                  
                     Käesolev määrus põhineb Euroopa Väärtpaberiturujärelevalve (ESMA) poolt komisjonile esitatud regulatiivsete tehniliste standardite eelnõul.
                  
               
                     (9)
                  
                  
                     Delegeeritud määruste (EL) 2015/2205, (EL) 2016/592 ja (EL) 2016/1178 muudatused on kehtiva õigusraamistiku piiratud kohandused. Võttes arvesse muudatuste piiratud ulatust ja küsimuse kiireloomulisust, oleks väga ebaproportsionaalne, kui ESMA korraldaks avalikud konsultatsioonid või analüüsiks võimalikke seonduvaid kulusid ja kasu. Samadel põhjustel ei ole ESMA konsulteerinud Euroopa Parlamendi ja nõukogu määruse (EL) nr 1095/2010 (7) artikli 37 kohaselt loodud väärtpaberituru sidusrühmade koguga, keda vastavalt teavitati.
                  
               
                     (10)
                  
                  
                     Turuosalistele tuleb võimalikult kiiresti tagada õiguskindlus, et nad saaksid piisavalt valmistuda määruses (EL) nr 648/2012 sätestatud nõuete täitmiseks, mille kohaldamist mõjutab käesolev määrus, eelkõige seoses nõuetega, mille suhtes praegu kohaldatav tähtaeg hakkab kätte jõudma. Käesolev määrus peaks seetõttu jõustuma kiiremas korras,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2015/2205 muutmine
            Delegeeritud määrust (EL) 2015/2205 muudetakse järgmiselt.
            
                        1)
                     
                     
                        Artiklit 3 muudetakse järgmiselt:
                        
                                    a)
                                 
                                 
                                    lõike 2 esimese lõigu punkt a asendatakse järgmisega:
                                    
                                                „a)
                                             
                                             
                                                30. juunil 2022, kui määruse (EL) nr 648/2012 artikli 4 kohaldamise eesmärgil ei ole asjaomase kolmanda riigiga seoses võetud vastu nimetatud määruse artikli 13 lõike 2 kohast samaväärsust kinnitavat otsust, mis hõlmab käesoleva määruse lisas osutatud börsiväliseid tuletislepinguid;“;
                                             
                                          
                              
                                    b)
                                 
                                 
                                    lisatakse lõige 3:
                                    
                                       „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liikidesse kuuluvate lepingute puhul kliiringukohustus 18. veebruarist 2022, kui on täidetud järgmised tingimused:
                                       
                                                   a)
                                                
                                                
                                                   kliiringukohustust ei ole 18. veebruariks 2021 tekkinud;
                                                
                                             
                                                   b)
                                                
                                                
                                                   lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                                
                                             
                                 
                              
                  
                        (2)
                     
                     
                        Artikkel 4 jäetakse välja.
                     
                  
         
            Artikkel 2
            Delegeeritud määruse (EL) 2016/592 muutmine
            Delegeeritud määrust (EL) 2016/592 muudetakse järgmiselt.
            
                        1)
                     
                     
                        Artiklit 3 muudetakse järgmiselt:
                        
                                    a)
                                 
                                 
                                    lõike 2 esimese lõigu punkt a asendatakse järgmisega:
                                    
                                                „a)
                                             
                                             
                                                30. juunil 2022, kui määruse (EL) nr 648/2012 artikli 4 kohaldamise eesmärgil ei ole asjaomase kolmanda riigiga seoses võetud vastu nimetatud määruse artikli 13 lõike 2 kohast samaväärsust kinnitavat otsust, mis hõlmab käesoleva määruse lisas osutatud börsiväliseid tuletislepinguid;“;
                                             
                                          
                              
                                    b)
                                 
                                 
                                    lisatakse lõige 3:
                                    
                                       „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liikidesse kuuluvate lepingute puhul kliiringukohustus 18. veebruarist 2022, kui on täidetud järgmised tingimused:
                                       
                                                   a)
                                                
                                                
                                                   kliiringukohustust ei ole 18. veebruariks 2021 tekkinud;
                                                
                                             
                                                   b)
                                                
                                                
                                                   lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                                
                                             
                                 
                              
                  
                        2)
                     
                     
                        Artikkel 4 jäetakse välja.
                     
                  
         
            Artikkel 3
            Delegeeritud määruse (EL) 2016/1178 muutmine
            Delegeeritud määrust (EL) 2016/1178 muudetakse järgmiselt.
            
                        1)
                     
                     
                        Artiklit 3 muudetakse järgmiselt:
                        
                                    a)
                                 
                                 
                                    lõike 2 esimese lõigu punkt a asendatakse järgmisega:
                                    
                                                „a)
                                             
                                             
                                                30. juunil 2022, kui määruse (EL) nr 648/2012 artikli 4 kohaldamise eesmärgil ei ole asjaomase kolmanda riigiga seoses võetud vastu nimetatud määruse artikli 13 lõike 2 kohast samaväärsust kinnitavat otsust, mis hõlmab käesoleva määruse lisas osutatud börsiväliseid tuletislepinguid;“;
                                             
                                          
                              
                                    b)
                                 
                                 
                                    lisatakse lõige 3:
                                    
                                       „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liikidesse kuuluvate lepingute puhul kliiringukohustus 18. veebruarist 2022, kui on täidetud järgmised tingimused:
                                       
                                                   a)
                                                
                                                
                                                   kliiringukohustust ei ole 18. veebruariks 2021 tekkinud;
                                                
                                             
                                                   b)
                                                
                                                
                                                   lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                                
                                             
                                 
                              
                  
                        2)
                     
                     
                        Artikkel 4 jäetakse välja.
                     
                  
         
            Artikkel 4
            Jõustumine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 21. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 201, 27.7.2012, lk 1.
         
            (2)  Komisjoni 6. augusti 2015. aasta delegeeritud määrus (EL) 2015/2205, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 314, 1.12.2015, lk 13).
         
            (3)  Komisjoni 1. märtsi 2016. aasta delegeeritud määrus (EL) 2016/592, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 103, 19.4.2016, lk 5).
         
            (4)  Komisjoni 10. juuni 2016. aasta delegeeritud määrus (EL) 2016/1178, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 195, 20.7.2016, lk 3).
         
            (5)  Komisjoni 19. detsembri 2018. aasta delegeeritud määrus (EL) 2019/667, millega muudetakse delegeeritud määrust (EL) 2015/2205, delegeeritud määrust (EL) 2016/592 ja delegeeritud määrust (EL) 2016/1178, et pikendada kliiringukohustuse kohaldamise hilisemat kuupäeva teatavate börsiväliste tuletislepingute puhul (ELT L 113, 29.4.2019, lk 1).
         
            (6)  Euroopa Parlamendi ja nõukogu 20. mai 2019. aasta määrus (EL) 2019/834, millega muudetakse määrust (EL) nr 648/2012 seoses kliirimiskohustuse, kliirimiskohustuse peatamise, teatamisnõuete, keskse vastaspoole kaudu kliirimata börsiväliste tuletislepingute riskimaandamismeetodite, kauplemisteabehoidlate registreerimise ja järelevalve ning nõuetega kauplemisteabehoidlatele (ELT L 141, 28.5.2019, lk 42).
         
            (7)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).